pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-คปภ. ห่วงใยประชาชน เตือนให้ตรวจสอบวันหมดอายุกรมธรรม์ประกันภัย
วันพฤหัสบดีที่ 1 กุมภาพันธ์ 2561
คปภ. ห่วงใยประชาชน เตือนให้ตรวจสอบวันหมดอายุกรมธรรม์ประกันภัย
จากกรณีการเกิดเหตุการณ์เพลิงไหม้อาคารพาณิชย์ประกอบกิจการเป็นโกดังเก็บวัสดุของเล่นเด็ก บริเวณตลาดสําเพ็ง ภายในซอยวานิช 1 ถนนจักรวรรดิ แขวงจักรวรรดิ เขตสัมพันธวงศ์ กรุงเทพฯ เมื่อวันที่ 29 มกราคม 2561
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (คปภ.) เปิดเผยว่า จากกรณีการเกิดเหตุการณ์เพลิงไหม้อาคารพาณิชย์ประกอบกิจการเป็นโกดังเก็บวัสดุของเล่นเด็ก บริเวณตลาดสําเพ็ง ภายในซอยวานิช 1 ถนนจักรวรรดิ แขวงจักรวรรดิ เขตสัมพันธวงศ์ กรุงเทพฯ เมื่อวันที่ 29 มกราคม 2561 จึงได้สั่งการให้สายคุ้มครองสิทธิประโยชน์และสํานักงาน คปภ. เขตท่าพระลงพื้นที่เพื่อติดตามและประสานงานอย่างใกล้ชิดเพื่อให้ความช่วยเหลือด้านประกันภัยอย่างทันท่วงที อย่างไรก็ตามพบว่าอาคารพาณิชย์ดังกล่าวกรมธรรม์ประกันภัยหมดอายุความคุ้มครอง
เลขาธิการ คปภ. ได้แสดงความเสียใจอย่างยิ่งกับผู้ได้รับความเสียหายทุกท่านในเหตุการณ์ที่เกิดขึ้น และกล่าวว่า เหตุการณ์ครั้งนี้ถือเป็นกรณีศึกษา จึงขอให้ประชาชนหันมาให้ความสําคัญกับการทําประกันภัย เพื่อเป็นเครื่องมือในการบริหารความเสี่ยงกับเหตุการณ์ที่อาจเกิดขึ้นโดยไม่คาดคิด อุบัติเหตุหรืออุบัติภัยสามารถเกิดขึ้นได้ตลอดเวลา และเมื่อเกิดขึ้นแล้วอาจก่อให้เกิดความเสียหายต่อชีวิตและทรัพย์สินได้ ดังนั้น ไม่ควรประมาทและมองข้ามความสําคัญของการทําประกันภัยที่เป็นเครื่องมือในการบริหารความเสี่ยงที่ดีที่สุด ที่สามารถช่วยแบ่งเบาภาระความเดือดร้อนของท่านได้ ทั้งนี้ กรมธรรม์ประกันภัยที่ให้ความคุ้มครองหรือความเกี่ยวเนื่องกับไฟไหม้ เช่น กรมธรรม์ประกันอัคคีภัย กรมธรรม์ประกันอัคคีภัยสําหรับที่อยู่อาศัย กรมธรรม์ประกันอัคคีภัยที่อยู่อาศัยแบบประหยัดสําหรับรายย่อย (ไมโครอินชัวรันส์) รวมถึงกรมธรรม์ประกันภัยความเสี่ยงภัยทรัพย์สิน (IAR) ที่จะให้ความคุ้มครองกว้างกว่าอัคคีภัย เช่น ไฟไหม้ ฟ้าผ่า ระเบิด ภัยจากยวดยานพาหนะ ภัยน้ําท่วม ภัยแผ่นดินไหว ภัยลมพายุ ภัยลูกเห็บ การโจรกรรมและอุบัติเหตุจากสาเหตุที่ไม่ได้ระบุไว้ในข้อยกเว้น เป็นต้น
สํานักงาน คปภ. ไม่ได้นิ่งนอนใจและมีความห่วงใยต่อความปลอดภัยในชีวิตและทรัพย์สินของประชาชน จึงอยากเตือนประชาชนให้ความสําคัญในการทําประกันอัคคีภัย โดยเฉพาะผู้ที่ทําประกันภัยไว้แล้วควรตรวจสอบวันหมดอายุในกรมธรรม์ประกันด้วย เพื่อให้ได้รับความคุ้มครองจากการทําประกันภัยอย่างต่อเนื่อง เพราะการทําประกันภัยสามารถบรรเทาความเสียหายทางการเงินได้เมื่อเกิดภัยที่ไม่คาดคิดขึ้น ประชาชนและผู้ประกอบการต่างๆ สามารถเลือกซื้อกรมธรรม์ประกันอัคคีภัยซึ่งมีทั้งภาคสมัครใจและภาคบังคับตามกฎหมาย และควรเลือกซื้อให้เหมาะสมกับสภาพความเสี่ยงของตนเอง โดยขอให้พิจารณาจากสถานที่ตั้ง และลักษณะการใช้อาคารของผู้เอาประกันภัย รวมทั้งความสามารถในการชําระเบี้ยประกันภัยด้วย สอบถามข้อมูลเพิ่มเติมได้ที่ สายด่วน คปภ. 1186 เลขาธิการ คปภ. กล่าวทิ้งท้าย
รัฐบาลไทย-ข่าวทำเนียบรัฐบาล-ดร.สาธิต ให้กรมการแพทย์ใช้เทคโนโลยี เชื่อมโยงความเชี่ยวชาญสู่ภูมิภาค ลดแออัด
วันอาทิตย์ที่ 18 สิงหาคม 2562
ดร.สาธิต ให้กรมการแพทย์ใช้เทคโนโลยี เชื่อมโยงความเชี่ยวชาญสู่ภูมิภาค ลดแออัด
รัฐมนตรีช่วยว่าการกระทรวงสาธารณสุข ให้กรมการแพทย์ใช้เทคโนโลยีทางการแพทย์ เชื่อมโยงความเชี่ยวชาญสู่ภูมิภาค เพิ่มการเข้าถึงการรักษาขั้นสูง ลดค่าใช้จ่ายเดินทาง ลดความแออัด
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ภายหลังตรวจเยี่ยมการดําเนินงานของกรมการแพทย์ ว่า กรมการแพทย์มีสถาบันและโรงพยาบาลที่มีความเชี่ยวชาญในการรักษาโรคที่ยุ่งยากซับซ้อน ได้ปรับบทบาทหน้าที่ของกรม ด้วยแนวคิดเชี่ยวชาญขั้นสูงสู่ภูมิภาค นําสิ่งที่ดีที่สุดเพื่อประชาชน (The Best for the Most) เน้นการดําเนินงานที่ยึดประชาชนเป็นศูนย์กลาง มอบนโยบายให้เพิ่มการกระจายความรู้ความเชี่ยวชาญไปสู่ภูมิภาคและโรงพยาบาลทั่วประเทศ เพื่อให้ประชาชนเข้าถึงบริการที่มีประสิทธิภาพ ลดค่าใช้จ่ายในการเดินทาง
ดร.สาธิตกล่าวต่อว่า สิ่งสําคัญที่ได้ให้กรมการแพทย์เร่งดําเนินการคือนําเทคโนโลยีสารสนเทศด้านการแพทย์มาปฏิรูประบบการทํางานของโรงพยาบาล โดยใช้ปัญญาประดิษฐ์ (Artificial Intelligent : AI)ช่วยในการตรวจคัดกรองและวินิจฉัยโรค สร้างเครือข่ายการรักษาและให้บริการเฉพาะด้านครบวงจร นําระบบการให้บริการสุขภาพทางไกล (Telehealth Co-creation) เชื่อมโยงโรงพยาบาลส่งเสริมสุขภาพตําบลใกล้บ้านด้วยโปรแกรมวิเคราะห์และคัดกรองข้อมูลอัตโนมัติ มีระบบฐานข้อมูล เช่น ข้อมูลสุขภาพผู้ป่วย ระบบนัดหมาย และสามารถปรึกษาทางไกลผ่านระบบวิดีโอกับแพทย์เฉพาะทางที่โรงพยาบาลศูนย์ ประชาชนในพื้นที่ห่างไกลได้รับบริการทางการแพทย์เฉพาะทางได้อย่างเท่าเทียม ลดภาระการเดินทางและลดแออัดในโรงพยาบาล รวมถึงใช้เทคโนโลยีในการพัฒนาระบบบริการ ด้วยระบบคิวออนไลน์ ให้ประชาชนได้รับความสะดวกสบายอย่างไร้รอยต่อ
“ผมขอเป็นกําลังใจ และพร้อมสนับสนุนการดําเนินงานของกรมการแพทย์อย่างเต็มที่ โดยเฉพาะด้านการพัฒนาเทคโนโลยีทางการแพทย์ เชื่อมโยงข้อมูลระหว่างโรงพยาบาลศูนย์ความเชี่ยวชาญและโรงพยาบาลทั่วประเทศเพื่อให้พี่น้องประชาชนได้รับการรักษาเฉพาะทางที่มีประสิทธิภาพ รวมถึงส่งเสริมสุขภาพและป้องกันโรค ให้มีสุขภาพที่ดี เพื่อช่วยลดค่าใช้จ่ายภาครัฐ” ดร.สาธิตกล่าว
ทั้งนี้ กรมการแพทย์ มีเป้าหมายการดําเนินงานใน 3 ด้าน คือ การแพทย์ที่เป็นเลิศและสมคุณค่า แพทย์และบุคลากรสาธารณสุขมีความเชี่ยวชาญเฉพาะทาง มีการบริหารจัดการที่ดีเป็นองค์กรสมรรถนะสูง และ 4 ยุทธศาสตร์คือ สร้างความเข้มแข็งของเครือข่ายบริการและวิชาการทางการแพทย์และสาธารณสุขของประเทศ พัฒนาระบบดูแลสุขภาพแบบครบวงจรอย่างไร้รอยต่อ พัฒนาแพทย์และบุคลากรด้านสุขภาพให้มีความเชี่ยวชาญและเพียงพอกับความต้องการของประเทศ และพัฒนาระบบบริหารจัดการเพื่อสนับสนุนให้เกิดความเป็นเลิศ
************************************ 18 สิงหาคม 2562
รัฐบาลไทย-ข่าวทำเนียบรัฐบาล-รัฐบาลเดินหน้าตั้งกระทรวงใหม่ ยกระดับการวิจัยและอุดมศึกษา
วันศุกร์ที่ 13 กรกฎาคม 2561
รัฐบาลเดินหน้าตั้งกระทรวงใหม่ ยกระดับการวิจัยและอุดมศึกษา
รัฐบาลเห็นชอบในหลักการจัดตั้งกระทรวงใหม่ที่มีภารกิจด้านการอุดมศึกษา การวิจัย และนวัตกรรม เพื่อพลิกโฉมระบบเศรษฐกิจและอุตสาหกรรมของประเทศให้พัฒนาอย่างก้าวกระโดด โดยควบรวมสถาบันอุดมศึกษาทั่วประเทศเข้ากับสถาบันวิจัย 11 แห่ง
ศุกร์ที่ 13 ก.ค.61
รัฐบาลเดินหน้าตั้งกระทรวงใหม่ ยกระดับการวิจัยและอุดมศึกษา
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบในหลักการจัดตั้งกระทรวงใหม่ที่มีภารกิจด้านการอุดมศึกษา การวิจัย และนวัตกรรม เพื่อพลิกโฉมระบบเศรษฐกิจและอุตสาหกรรมของประเทศให้พัฒนาอย่างก้าวกระโดด โดยควบรวมสถาบันอุดมศึกษาทั่วประเทศเข้ากับสถาบันวิจัย 11 แห่ง และหน่วยงานด้านวิทยาศาสตร์เทคโนโลยี แล้วจัดโครงสร้างการบริหารใหม่สร้างความเชื่อมโยงกันทุกมิติ ให้สถาบันวิจัยและหน่วยงานด้านวิทยาศาสตร์เทคโนโลยีช่วยยกระดับคุณภาพการศึกษาชั้นสูงด้วยเครื่องมืออุปกรณ์ที่ทันสมัยและบุคลากรที่มีความรู้ความเชี่ยวชาญสูง รองรับการพัฒนา 10 อุตสาหกรรมเป้าหมายของประเทศ และยังสอดคล้องกับความต้องการกําลังคน ช่วยเพิ่มขีดความสามารถในการแข่งขันของประเทศได้อีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองนายกรัฐมนตรีเป็นประธานในพิธีเปิดงาน "เวียนเทียนทางน้ำกลางกว๊านพะเยาหนึ่งเดียวในโลก ครั้งที่ 31 เนื่องในโอกาสวันอาสาฬหบูชา ประจำปี 2560"
วันเสาร์ที่ 8 กรกฎาคม 2560
รองนายกรัฐมนตรีเป็นประธานในพิธีเปิดงาน "เวียนเทียนทางน้ํากลางกว๊านพะเยาหนึ่งเดียวในโลก ครั้งที่ 31 เนื่องในโอกาสวันอาสาฬหบูชา ประจําปี 2560"
รองนายกรัฐมนตรีเป็นประธานในพิธีเปิดงาน "เวียนเทียนทางน้ํากลางกว๊านพะเยาหนึ่งเดียวในโลก ครั้งที่ 31 เนื่องในโอกาสวันอาสาฬหบูชา ประจําปี 2560"
วันเสาร์ที่ 8 กรกฎาคม 2560 เวลา 18.00 น. ณ จ.พะเยา รองนายกรัฐมนตรี (พลเอก ธนะศักดิ์ ปฏิมาประกร) เดินทางไปเป็นประธานในพิธีเปิดงาน "เวียนเทียนทางน้ํากลางกว๊านพะเยาหนึ่งเดียวในโลก ครั้งที่ 31 เนื่องในโอกาสวันอาสาฬหบูชา ประจําปี 2560"
รองนายกรัฐมนตรีชื่นชมการจัดงานฯ เพราะเป็นการสืบสานประเพณี นําเสนอวัฒนธรรมอันดีงาม ที่มีเพียงแห่งเดียวในโลก จึงเป็นที่น่าเชิดหน้าชูตา และช่วยดึงดูดนักท่องเที่ยวให้มาร่วมชมกิจกรรม
รัฐบาลไทย-ข่าวทำเนียบรัฐบาล-นายกรัฐมนตรี อัญเชิญพระราชกระแส ทรงขอบใจทุกคนที่ปฏิบัติการช่วยเหลือนักฟุตบอลเยาวชน และผู้ฝึกสอนทีมหมูป่าอะเคเดมี
วันศุกร์ที่ 13 กรกฎาคม 2561
นายกรัฐมนตรี อัญเชิญพระราชกระแส ทรงขอบใจทุกคนที่ปฏิบัติการช่วยเหลือนักฟุตบอลเยาวชน และผู้ฝึกสอนทีมหมูป่าอะเคเดมี
นายกรัฐมนตรี อัญเชิญพระราชกระแส ทรงขอบใจทุกคนที่ปฏิบัติการช่วยเหลือนักฟุตบอลเยาวชน และผู้ฝึกสอนทีมหมูป่าอะเคเดมี
วันนี้ (13 กรกฎาคม 2561) พลเอก ประยุทธ์ จันทร์โอชา นายกรัฐมนตรี อัญเชิญพระราชกระแส สมเด็จพระเจ้าอยู่หัวทรงขอบใจทุกคนที่ปฏิบัติการช่วยเหลือนักฟุตบอลเยาวชน และผู้ฝึกสอนทีมหมูป่าอะเคเดมี ความว่า
ประชาชนชาวไทยที่รักทุกคน สมเด็จพระเจ้าอยู่หัว ทรงมีพระราชกระแสทรงขอบใจชื่นชมยินดียิ่งนักที่ปฏิบัติการช่วยเหลือนักฟุตบอลเยาวชน และผู้ฝึกสอนทีมหมูป่าอะเคเดมีออกจากถ้ําหลวง วนอุทยานถ้ําหลวง - ขุนน้ํานางนอน จังหวัดเชียงราย ประสบความสําเร็จอย่างงดงาม เมื่อวันที่ 10 กรกฎาคม 2561
ในการนี้ ทรงมีพระราชกระแสว่า ขอขอบใจทุกคน ทุกฝ่ายเป็นอย่างยิ่ง และหวังว่าเหตุการณ์ครั้งนี้จะเป็นเครื่องเตือนใจที่จะทําให้ทุกคนได้เรียนรู้จากประสบการณ์ว่า การบริหารจัดการที่ดี การใช้ความรู้ความสามารถความเชี่ยวชาญให้พอเหมาะพอดีกับสถานการณ์ การปฏิบัติตนและการปฏิบัติการอย่างรอบคอบมีวินัย มีสติ ตลอดจนการรู้หน้าที่ของตน และปฏิบัติหน้าที่ให้ประสานส่งเสริมกับทุกคนทุกฝ่ายโดยเต็มกําลัง
เป็นเครื่องมืออย่างสําคัญที่จะสามารถนําไปใช้แก้ไขอุปสรรค ปัญหา รวมทั้งพัฒนาบ้านเมืองของเราได้ และการช่วยเหลือซึ่งกันและกันด้วยความรัก ความปรารถนาดีต่อกันเป็นพลังอันยิ่งใหญ่ที่จะทําให้มวลมนุษยชาติอยู่ร่วมกันได้อย่างผาสุขยั่งยืนตลอดไป
จึงขออัญเชิญพระราชกระแสของสมเด็จพระเจ้าอยู่หัวให้ประชาชนชาวไทยทุกคน ได้สํานึกในพระมหากรุณาธิคุณ และน้อมใส่เกล้าใส่กระหม่อมเพื่อยึดถือเป็นแนวทางในการปฏิบัติหน้าที่ของพวกเราทุกคนในการพัฒนาบ้านเมืองต่อไป
-------------------------------------------
รัฐบาลไทย-ข่าวทำเนียบรัฐบาล-พาณิชย์ สรุปผลการจับกุมผู้จำหน่ายหน้ากากอนามัยเพิ่มเป็น 115 ราย (ประจำวันที่ 11 มี.ค. 63) [กระทรวงพาณิชย์]
วันเสาร์ที่ 14 มีนาคม 2563
พาณิชย์ สรุปผลการจับกุมผู้จําหน่ายหน้ากากอนามัยเพิ่มเป็น 115 ราย (ประจําวันที่ 11 มี.ค. 63) [กระทรวงพาณิชย์]
นายบุณยฤทธิ์ กัลยาณมิตร ปลัดกระทรวงพาณิชย์ รายงานผลการจับกุมดําเนินคดี ผู้จําหน่ายหน้ากากอนามัยที่กระทําความผิดตาม พ.ร.บ.ว่าด้วยราคาสินค้าและบริการ พ.ศ. 2542 ของ วันที่ 10 มีนาคม 2563 จํานวน 8 ราย ดังนี้
- กรุงเทพฯ จํานวน 3 ราย โดยเป็นการกระทําผิดในข้อหาขายเกินราคาควบคุม 2 ราย และข้อหาไม่ปิดป้ายแสดงราคาจําหน่าย 1 ราย
- ต่างจังหวัด จํานวน 5 ราย ได้แก่ จังหวัดกาญจนบุรี จังหวัดฉะเชิงเทรา จังหวัดขอนแก่น จังหวัดสกลนคร และจังหวัดสมุทรปราการ โดยเป็นการกระทําผิดในข้อหาขายเกินราคาควบคุมทั้งห้าราย
โดยสถิติการจับกุมดําเนินคดีผู้กระทําความผิดถึงวันที่ 10 มีนาคม 2563 มีการจับกุมดําเนินคดีไปแล้ว รวมทั้งสิ้น 115 ราย แบ่งเป็นการจับกุมในเขตกรุงเทพฯ จํานวน 80 ราย และในต่างจังหวัด 35 ราย โดยแยกเป็นความผิดแต่ละข้อหาจากจํานวนการจับกุม 115 ราย ดังกล่าว พบว่าเป็นการจับกุมข้อหาขายเกินราคาควบคุม 10 ราย ข้อหาไม่ปิดป้ายแสดงราคา 29 ราย และข้อหาขายแพงเกินสมควร 76 ราย ในจํานวนนี้เป็นการกระทําความผิดจากการขายผ่านออนไลน์จํานวน 16 ราย และมีผู้ถูกจับกุมทั้งในเขตกรุงเทพฯ และต่างจังหวัด
ทั้งนี้ ผู้กระทําความผิดตาม พ.ร.บ. ว่าด้วยราคาสินค้าและบริการ พ.ศ.2542 ในข้อหาขายเกินราคาควบคุมจะได้รับโทษจําคุกไม่เกิน 5 ปี ปรับไม่เกิน 1 แสนบาท ข้อหาไม่ปิดป้ายแสดงราคาขายมีอัตราโทษปรับไม่เกิน 1 หมื่นบาท ในข้อหาขายแพงเกินสมควรมีอัตราโทษจําคุกไม่เกิน 7 ปี ปรับไม่เกิน 1.4 แสนบาท และหากเป็นผู้นําเข้าหรือตัวแทนจําหน่ายก็ต้องแจ้งปริมาณการถือครองสินค้าต่อกรมการค้าภายใน หากฝ่าฝืนจะมีความผิดซึ่งมีอัตราโทษจําคุกไม่เกิน 1 ปี ปรับไม่เกิน 20,000 บาท ด้วย
หากพบเห็นผู้กระทําผิด โปรดแจ้งข้อมูลและหลักฐานมายัง สายด่วน 1569 หรือสื่อโซเชียลของกรมการค้าภายใน กระทรวงพาณิชย์
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชมหมู่บ้านท่องเที่ยว เชิงวัฒนธรรมชุมชนบ้านเดื่อ ส่งเสริมการท่องเที่ยวริมโขง พร้อมชิม “พาแลง” ปลาจุ่มและน้ำมะเดื่อ
วันพุธที่ 12 ธันวาคม 2561
นายกรัฐมนตรีเยี่ยมชมหมู่บ้านท่องเที่ยว เชิงวัฒนธรรมชุมชนบ้านเดื่อ ส่งเสริมการท่องเที่ยวริมโขง พร้อมชิม “พาแลง” ปลาจุ่มและน้ํามะเดื่อ
นายกรัฐมนตรีเยี่ยมชมหมู่บ้านท่องเที่ยว เชิงวัฒนธรรมชุมชนบ้านเดื่อ ส่งเสริมการท่องเที่ยวริมโขง พร้อมชิม “พาแลง” ปลาจุ่มและน้ํามะเดื่อ
วันนี้ (พุธ 12 ธันวาคม 2561) เวลา 17.25 น. ณ วัดอุทุมพร ตําบลบ้านเดื่อ อําเภอเมืองหนองคาย จังหวัดหนองคาย พลเอก ประยุทธ์ จันทร์โอชา นายกรัฐมนตรี พร้อมคณะรัฐมนตรี ประกอบด้วยพลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม พลเอก ฉัตรชัย สาริกัลยะ รองนายกรัฐมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายวีระศักดิ์ โควสุรัตน์ รัฐมนตรีว่าการกระทรวงการท่องเที่ยวและกีฬา นายอาคม เติมพิทยาไพสิฐ รัฐมนตรีว่าการกระทรวงคมนาคม นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ นางสาวชุติมา บุณยประภัศร รัฐมนตรีช่วยว่าการกระทรวงพาณิชย์ และนายสมชาย หาญหิรัญ รัฐมนตรีช่วยว่าการกระทรวงอุตสาหกรรม เยี่ยมชมหมู่บ้านท่องเที่ยวเชิงวัฒนธรรมชุมชนบ้านเดื่อ ตําบลบ้านเดื่อ
โอกาสนี้ นายกรัฐมนตรีเข้าสักการะหลวงพ่อใหญ่อุทุมพร ชมการแสดงศิลปวัฒนธรรมพื้นบ้าน เยี่ยมชมวิถีชีวิตชุมชน เพื่อส่งเสริมการท่องเที่ยวชุมชนริมฝั่งแม่น้ําโขง พร้อมทดลองนวดไทย ชมการร้อยดอกไม้ ทําบายศรี และร่วมชิม “พาแลง” ลักษณะเช่นเดียวกับขันโตกของภาคเหนือ บรรจุด้วย อาหารพื้นเมืองประกอบด้วย ปลาจุ่มหม้อดิน ปลานิลแดดเดียว ห่อหมกมะเดื่อ ขนมเทียนแก้ว และน้ํามะเดื่อ
จากนั้น นายกรัฐมนตรีกล่าวทักทายประชาชนและผู้นําท้องถิ่นกว่า 500 คน ว่า ขอให้ทุกคนช่วยกันใช้ประโยชน์จากทรัพยากรท้องถิ่น เพื่อสร้างความยั่งยืน อย่าหลงเชื่อคําพูดใครง่าย ๆ รัฐบาลนี้ช่วยทุกคนภายใต้กฎหมาย ขอให้ทุกคนช่วยกัน ทั้งนี้ ใครจะมาเป็นรัฐบาลหน้า ขึ้นอยู่กับประชาชน
ก่อนเดินทางออกจากวัด นายกรัฐมนตรียังไหว้ขอพรปู่วงศ์มณีศรีนาคา พระศรีอริยเมตไตรโย (พระใหญ่ทันใจ) โดยกล่าวอธิษฐานว่า “ขอพรให้บ้านเมืองปลอดภัย สงบสุข”
ทั้งนี้ หมู่บ้านท่องเที่ยวเชิงวัฒนธรรม ตําบลบ้านเดื่อ อําเภอเมืองหนองคาย เป็น 1 ใน 40 ชุมชน ของจังหวัด ที่ได้รับการพัฒนาตามโครงการ “ชุมชนท่องเที่ยว OTOP นวัตวิถี” เนื่องจากเป็นชุมชนที่มีทําเลที่ตั้งอยู่ริมแม่น้ําโขง มีอัตลักษณ์ที่โดดเด่น อาทิ วิถีริมโขง การเลี้ยงปลานิลในกระชัง แปลงผักแบบขั้นบันไดริมโขง มีการอนุรักษ์ประเพณี วัฒนธรรม โบราณสถาน ศิลปะ ดนตรี และการละเล่นพื้นบ้าน
จากนั้น เวลา 19.10 น. นายกรัฐมนตรีสักการะหลวงพ่อพระใส พระพุทธรูปสําคัญคู่เมืองจังหวัดหนองคาย และกราบนมัสการพระธรรมมงคลรังษี เจ้าอาวาสวัดโพธิ์ชัย อําเภอเมือง จังหวัดหนองคาย เพื่อความเป็นสิริมงคล
-------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-​ผู้ช่วย รมว.กษ. “นราพัฒน์” ลุยช่วยผู้ส่งออกสินค้าเกษตร หารือการท่าอากาศยาน แก้จุดอ่อนด่านสนามบินสุวรรณภูมิ เตรียมเปิดช่องทางพิเศษพร้อมรวมศูนย์ให้บริการจบทีเดียว ช่วยให้ผู้ส่งออกส่
วันพฤหัสบดีที่ 18 มิถุนายน 2563
​ผู้ช่วย รมว.กษ. “นราพัฒน์” ลุยช่วยผู้ส่งออกสินค้าเกษตร หารือการท่าอากาศยาน แก้จุดอ่อนด่านสนามบินสุวรรณภูมิ เตรียมเปิดช่องทางพิเศษพร้อมรวมศูนย์ให้บริการจบทีเดียว ช่วยให้ผู้ส่งออกส่
​ผู้ช่วย รมว.กษ. “นราพัฒน์” ลุยช่วยผู้ส่งออกสินค้าเกษตร หารือการท่าอากาศยาน แก้จุดอ่อนด่านสนามบินสุวรรณภูมิ เตรียมเปิดช่องทางพิเศษพร้อมรวมศูนย์ให้บริการจบทีเดียว ช่วยให้ผู้ส่งออกส่งสินค้าได้เร็วขึ้นและเป็นที่น่าเชื่อถือของต่างชาติ
เมื่อวันที่ 16 มิ.ย.63 นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้มอบหมายให้นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ ร่วมกับเจ้าหน้าที่การท่าอากาศยานแห่งประเทศไทย และเจ้าหน้าที่จากกระทรวงเกษตรและสหกรณ์ ลงพื้นที่ตรวจเยี่ยมการดําเนินงานของด่านส่งออกสินค้าเกษตรทั้งด้านพืช ประมง และปศุสัตว์ ณ เขตปลอดอากร ท่าอากาศยานสุวรรณภูมิ พร้อมทั้งและหารือความเป็นไปได้ในการผลักดันโครงการช่องทางพิเศษสําหรับสินค้าเน่าเสียงาย (Perishable Premium Lane : PPL) และการย้ายตําแหน่งสถานที่ออกใบรับรองสุขอนามัยพืชและจุดตรวจสินค้าเกษตรก่อนการส่งออกของกรมวิชาการเกษตรให้อยู่ในบริเวณที่ใกล้เคียงกัน
นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ กล่าวว่า ที่ผ่านมา จุดผ่อนผันในการตรวจสินค้าเกษตรก่อนการส่งออกจะดําเนินการในบริเวณ 2 จุด คือ บริเวณหน้าอาคารขนถ่ายสินค้า WFSPG และบริเวณหน้าอาคารขนถ่ายสินค้า บทก. แต่พบข้อจํากัดในการดําเนินการ ได้แก่ พื้นที่ในการให้บริการไม่เพียงพอ จํานวนเจ้าหน้าที่ในการให้บริการ เนื่องจากมีจุดที่ต้องรับผิดชอบถึง 4 จุด ผู้นําเข้าส่งออกเสียเวลาไปกับการติดต่อเจ้าหน้าที่ในจุดต่าง ๆ ไม่มีห้องปฏิบัติการในการดําเนินงานอย่างเป็นระบบ สินค้าติดขัดกรณีที่ต้องรอสินค้าที่ยังไม่ได้รับการตรวจสอบหากสินค้าไม่ผ่านการตรวจสอบต้องทําพิธีการศุลกากรเพื่อขอนํากลับ จึงได้มีการประสานและหารือกับการท่าอากาศยานแห่งประเทศไทยเพื่อผลักดันการสร้างมาตรฐานและกระบวนการส่งออกสินค้าเกษตรแบบเพิ่มมูลค่า โดยรวมจุดออกใบรับรองสุขอนามัยพืช และจุดตรวจสินค้าเกษตรก่อนการส่งออกในพื้นที่บริเวณเดียวกัน ซึ่งง่ายต่อการดําเนินงานของเจ้าหน้าที่ เกิดความคล่องตัวของการดําเนินงาน และประชาชนได้รับความรวดเร็วในการให้บริการ พร้อมนี้มีความเป็นไปได้ในการจัดตั้งช่องทางพิเศษ (Perishable Premium Lane) สําหรับสินค้าเน่าเสียง่าย ที่ต้องการควบคุมอุณหภูมิ เวลา มีการดูแล ติดตาม และการบริหารจัดการขนส่งที่เข้มงวดเป็นพิเศษ โดยช่องทาง PPL นี้ จะมีพื้นที่สําหรับรับสินค้าแยกออกจากอาคารขนถ่ายสินค้า พร้อมเจ้าหน้าที่ตรวจและเตรียมสินค้าเกษตร ช่วยลดเวลาในการจัดส่งสินค้า ซึ่งจะสามารถลดต้นทุนการจัดการสินค้าเน่าเสียง่ายในภาพรวมได้เป็นอย่างดี
“หากด่านการส่งออกสินค้าเกษตรไปยังต่างประเทศมีจุดการดําเนินงานและการให้บริการประชาชนแบบเบ็ดเสร็จ (One Stop Service) จะช่วยยกระดับมาตรฐานการการตรวจสอบสินค้าเกษตรของไทย ให้ประเทศคู่ค้าต่าง ๆ มั่นใจว่าสินค้าเกษตรจากไทยปลอดภัย รวมทั้งส่งผลให้ประเทศไทยยังครองความเป็นผู้นําการส่งออกสินค้าเกษตรอีกด้วย” นายนราพัฒน์ กล่าว
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 5 เมษายน 2563
วันอาทิตย์ที่ 5 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 5 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 5 เมษายน 2563
1. สถานการณ์ทั่วโลกใน 204ประเทศ 2 เขตบริหารพิเศษ 2 เรือสําราญ ข้อมูลตั้งแต่5 มกราคม –5 เมษายน 2563 (07.00 น.) พบผู้ป่วยยืนยันติดเชื้อจํานวน 1,200,319 ราย เสียชีวิต 64,667 ราย ส่วนประเทศจีนพบผู้ป่วย 81,639 ราย เสียชีวิต 3,326 ราย สหรัฐอเมริกาพบผู้ป่วย 310,233 ราย เสียชีวิต 8,444 ราย อิตาลีพบผู้ป่วย 124,632 ราย เสียชีวิต 15,362 ราย
2. สถานการณ์ในประเทศไทย (4 เม.ย.63 เวลา 16.00 น.) ผู้ป่วยกลับบ้านได้ 62 ราย ผู้ป่วยรายใหม่เพิ่ม 102 ราย นับเป็นลําดับที่ 2,068-2,169 จําแนกเป็นกลุ่มดังนี้
กลุ่มที่ 1ผู้ป่วยที่มีประวัติสัมผัสกับผู้ป่วย หรือเกี่ยวข้องกับสถานที่ที่พบผู้ป่วยก่อนหน้านี้ จํานวน 48 ราย มีรายละเอียด ดังนี้
1.1 สถานบันเทิง 2 ราย
1.2 ร่วมพิธีกรรมทางศาสนา ประเทศอินโดนีเซีย 2 ราย
1.3 สัมผัสกับผู้ป่วยที่มีรายงานมาแล้ว 44 ราย
กลุ่มที่2ผู้ป่วยรายใหม่ จํานวน 42 ราย มีรายละเอียด ดังนี้
2.1คนที่เดินทางกลับจากต่างประเทศ รวม 14 ราย (เป็นคนไทย 13 ราย /ต่างชาติ 1 ราย)
2.2สัมผัสผู้เดินทางจากต่างประเทศ 2 ราย
2.3 ไปสถานที่ชุมชน 5 ราย
2.4อาชีพเสี่ยง 19 ราย
2.5บุคลากรทางการแพทย์ 2 ราย (สะสม 37 ราย)
กลุ่มที่ 3ได้รับผล lab ยืนยันพบเชื้อ อยู่ระหว่างรอประวัติและสอบสวนโรค 12 ราย
วันนี้ ได้รับรายงานผู้ป่วยเสียชีวิตเพิ่ม 3 ราย
รายที่ 1 เป็นชายไทย อายุ 46 ปี มีประวัติเดินทางมาจากประเทศอังกฤษ รักษาตัวที่โรงพยาบาลเอกชนแห่งหนึ่ง ด้วยอาการ ไอ เจ็บคอ มีน้ํามูก ปวดกล้ามเนื้อ หายใจลําบาก เสียชีวิตวันที่ 3 เมษายน 2563 (เป็นผู้เสียชีวิตรายที่ 21)
รายที่ 2 เป็นชายสัญชาติสวิตเซอร์แลนด์ อายุ 82 ปี มีโรคประจําตัว คือ โรคหัวใจ หัวใจเต้นผิดจังหวะ ไขมันในเลือดสูง และความดันโลหิตสูง มีประวัติเสี่ยงไปร่วมงานเลี้ยงในหมู่บ้าน และไปร่วมงานเลี้ยง บาร์ ร้านอาหาร เข้ารับรักษาที่โรงพยาบาลเอกชนแห่งหนึ่งในจังหวัดประจวบคีรีขันธ์ ด้วยอาการไข้ เหนื่อยหอบ พบปอดบวม และมีภาวะหายใจล้มเหลวเฉียบพลัน ส่งรักษาต่อที่โรงพยาบาลเอกชนในจังหวัดเพชรบุรี เสียชีวิตเมื่อวันที่ 2 เมษายน 2563 (เป็นผู้เสียชีวิตรายที่ 22)
รายที่ 3 เป็นชายไทย อายุ 30 ปี มีประวัติดื่มสุราเป็นประจํา เข้ารักษาด้วยอาการไอ ไม่มีไข้ มีเสมหะ อาเจียนเป็นเลือด น้ําหนักลด เหนื่อยหอบ เข้ารับรักษาที่โรงพยาบาลปราสาท จังหวัดสุรินทร์ เสียชีวิตวันที่ 4 เมษายน 2563 (เป็นผู้เสียชีวิตรายที่ 23)
โดยสรุปวันนี้ มีผู้ป่วยกลับบ้านแล้ว 674 ราย ยังรักษาในโรงพยาบาล1,472 ราย เสียชีวิตรวม 23 ราย รวมมีผู้ป่วยสะสม 2,169 ราย
ขณะนี้กระทรวงสาธารณสุขได้ทําการคัดกรองเชิงรุกในพื้นที่เสี่ยง โดยเฉพาะในจังหวัดท่องเที่ยวทําให้พบผู้ป่วยโควิด–19 มากขึ้น และนําตัวผู้ป่วยมารักษาได้เร็วขึ้น
******************************5 เมษายน 2563
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 13 เมษายน 2563 [กระทรวงสาธารณสุข]
วันจันทร์ที่ 13 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 13 เมษายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 13 เมษายน 2563
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่13 เมษายน 2563
1. สถานการณ์ทั่วโลกข้อมูลตั้งแต่วันที่5 มกราคม –13 เมษายน 2563 (7.00 น.) พบผู้ป่วยยืนยันติดเชื้อจํานวน 1,851,734 ราย เสียชีวิต 111,179 ราย ส่วนสถานการณ์ต่างประเทศที่มียอดผู้ป่วยมาก 3 อันดับแรก คือ สหรัฐอเมริกาพบผู้ป่วย 560,402 ราย เสียชีวิต 22,105 ราย สเปนพบผู้ป่วย 166,831 ราย เสียชีวิต 17,209 ราย และอิตาลีพบผู้ป่วย 156,363 ราย เสียชีวิต 19,899 ราย
2. สถานการณ์ในประเทศไทย (12 เมษายน 2563 เวลา 16.00 น.) ผู้ป่วยกลับบ้านได้ 70 ราย ผู้ป่วยรายใหม่ 28 ราย นับเป็นลําดับที่ 2,552-2,579 จําแนกเป็นกลุ่มดังนี้
กลุ่มที่ 1ผู้ป่วยที่มีประวัติสัมผัสกับผู้ป่วย หรือเกี่ยวข้องกับสถานที่ที่พบผู้ป่วยก่อนหน้านี้ จํานวน18ราย มีรายละเอียด ดังนี้
1.1 สัมผัสกับผู้ป่วยที่มีรายงานมาแล้ว 18 ราย
กลุ่มที่ 2ผู้ป่วยรายใหม่ จํานวน7รายมีรายละเอียด ดังนี้
2.1 คนไทยเดินทางกลับจากต่างประเทศ 1 ราย
2.2 ไปสถานที่ชุมนุมชน เช่น ห้างสรรพสินค้า, ตลาดนัด, สถานที่ท่องเที่ยว 1 ราย
2.3 อาชีพเสี่ยง 2 ราย
2.4 บุคลากรทางการแพทย์ 3 ราย
กลุ่มที่ 3วันนี้ไม่มีรายงานผู้ป่วย (ยืนยันพบเชื้อ อยู่ระหว่างสอบสวนโรค)
กลุ่มที่ 4เดินทางมาจากต่างประเทศ และเข้าState Quarantines3ราย
วันนี้ ได้รับรายงานผู้ป่วยเสียชีวิตเพิ่ม 2 ราย
รายที่ 1เป็นชายไทย อายุ 56 ปี มีประวัติสัมผัสกับผู้ป่วยที่สนามมวย เข้ารับรักษาที่ โรงพยาบาลเอกชนแห่งหนึ่งในจังหวัดสมุทรปราการ ด้วยอาการ ไข้ ไอ ต่อมามีอาการเหนื่อยมากขึ้น เสียชีวิตวันที่ 12 เมษายน 2563 (เป็นผู้เสียชีวิตรายที่ 39)
รายที่ 2เป็นชายไทย อายุ 43 ปี มีโรคประจําตัว คือ ไตเรื้อรัง เบาหวาน และ ไขมันในเลือดสูง เข้ารับรักษาที่โรงพยาบาลเอกชนแห่งหนึ่งในกรุงเทพมหานคร ด้วยอาการไข้สูง ไอ เจ็บคอ มีน้ํามูก หายใจ ลําบาก ถ่ายเหลว เสียชีวิตวันที่ 11 เมษายน 2563 (เป็นผู้เสียชีวิตรายที่ 40)
โดยสรุปภาพรวมวันนี้ มีผู้ป่วยกลับบ้านสะสม 1,288 ราย ยังรักษาในโรงพยาบาล 1,251 รายเสียชีวิตรวม 40 รายรวมมีผู้ป่วยสะสม 2,579 ราย
รัฐบาลไทย-ข่าวทำเนียบรัฐบาล-ก.เกษตรฯ ปลื้ม ผลสำเร็จงาน “มหกรรมเกษตรปลอดภัยฯ”
วันพุธที่ 12 เมษายน 2560
ก.เกษตรฯ ปลื้ม ผลสําเร็จงาน “มหกรรมเกษตรปลอดภัยฯ”
กระทรวงเกษตรฯ ปลื้ม ผลสําเร็จงาน “มหกรรมเกษตรปลอดภัยฯ” จุดกระแสเกษตรกร-ผู้บริโภคหันมาใส่ใจสินค้าเกษตรปลอดภัย หรือ GAP และเกษตรอินทรีย์ หรือออร์แกนิก มากขึ้น พร้อมเดินหน้าผลักดันให้มีแหล่งจําหน่ายตลาดแบบถาวรในรูปแบบ มินิ อตก. Farm Outlet มุมจําหน่ายสินค้
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า ภายหลังจากที่ได้มอบหมายให้สํานักงานมาตรฐานสินค้าเกษตรและอาหารแห่งชาติ (มกอช.) ร่วมกับหน่วยงานต่างๆ ในกระทรวงเกษตรและสหกรณ์ จัดงานมหกรรม "เกษตรปลอดภัย นําไทย สู่ความยั่งยืน" ขึ้น ระหว่างวันที่ 6 - 9 เมษายน 2560ณ ศูนย์การค้าสยามพารากอน ที่ผ่านมา เพื่อประกาศปียกระดับมาตรฐานการเกษตรสู่ความยั่งยืนและให้ความรู้ที่ถูกต้องเกี่ยวกับเกษตรปลอดภัยและเกษตรอินทรีย์ควบคู่ไปกับการจําหน่ายสินค้าเกษตรปลอดภัยที่ได้คุณภาพมาตรฐานจากเกษตรกรที่ผ่านการคัดสรรมาแล้วว่าเป็นผู้ผลิตสินค้าเกษตรทั้งพืชผัก ผลไม้ ประมงและปศุสัตว์ที่ได้มาตรฐาน GAP และมาตรฐานอินทรีย์ หรือ ออร์แกนิก รวมทั้งผลิตภัณฑ์แปรรูปหลากหลายและสินค้าเกษตรนวัตกรรม
นางสาวดุจเดือน ศศะนาวิน เลขาธิการสํานักงานมาตรฐานสินค้าเกษตรและอาหารแห่งชาติ (มกอช.) กล่าวเพิ่มเติมว่า ผลการจัดงานได้รับการตอบรับเป็นอย่างดี ปรากฏว่า มีเกษตรกร ผู้ประกอบการและประชาชนทั่วไป เข้าเยี่ยมชมงานตลอด 4 วัน จํานวน 15,000 คน มีเม็ดเงินกระจายสู่เกษตรกรโดยตรง ประมาณ 4,000,000 บาท รวมทั้งเกิดความความสําเร็จในการเจรจาธุรกิจระหว่างผู้ซื้อกับผู้ขาย มีการสั่งซื้อล่วงหน้าเป็นเงินกว่า 1,000,000 บาท ตลอดจนการสร้างความตระหนักรู้ที่ถูกต้องในเรื่องเกษตรปลอดภัย (GAP) และเกษตรอินทรีย์ หรือ ออร์แกนิก ให้เป็นที่รู้จักและยอมรับอย่างกว้างขวางขึ้น โดยสินค้าที่ได้รับความสนใจมากที่สุด คือ สินค้าเกษตรปลอดภัย GAP และออร์แกนิก อาทิ ทุเรียนพวงมณี ซึ่งเป็นสินค้าเกษตรอินทรีย์ ส่วนสินค้าแปรรูปประมง ประเภทอาหารทะเลแห้งและแช่แข็ง ก็ได้รับความสนใจเป็นอย่างดี รองลงมา คือ สินค้าเกษตรนวัตกรรม อาทิ เครื่องสําอางจากไหม มีผู้สนใจซื้อเป็นจํานวนมาก รวมทั้ง ผ้าไหม สามารถสร้างมูลค่าสูงสุดได้อย่างต่อเนื่อง
“การจัดงานครั้งนี้ เป็นส่วนหนึ่งของการขับเคลื่อนนโยบายการยกระดับมาตรฐานฯ ดังกล่าว นับเป็นจุดเริ่มต้นในการช่วยกระตุ้นและสร้างความตื่นตัวด้านมาตรฐานสินค้าเกษตรและอาหารให้กับผู้บริโภคและเกษตรกรผู้ผลิต ต่อจากนี้ กระทรวงเกษตรและสหกรณ์ จะผลักดันให้มีแหล่งจําหน่ายสินค้าเกษตรปลอดภัยและสินค้าเกษตรอินทรีย์อย่างต่อเนื่องและถาวร เช่น มินิ อตก. Farm Outlet มุมจําหน่ายสินค้า GAP และ Organic ใน Modern trade รวมทั้งการจัดงานแสดงสินค้าต่างๆ ร่วมกับหน่วยงานภายนอกกระทรวงเกษตรและสหกรณ์ อาทิ กระทรวงพาณิชย์ กระทรวงมหาดไทย กระทรวงสาธารณสุข และกระทรวงอุตสาหกรรม และต่อจากนี้ กระทรวงเกษตรและสหกรณ์ จะเร่งผลักดันการดําเนินการตามยุทธศาสตร์ที่วางไว้ทั้ง 6 ด้าน ให้ สําเร็จลุล่วงตามเป้าหมายที่ตั้งไว้ เพื่อยกระดับการผลิตสินค้าเกษตรและอาหารของไทยให้มั่นคง มั่งคั่ง และยั่งยืนต่อไป” นางสาวดุจเดือน กล่าว
อย่างไรก็ตาม นอกเหนือจากการจัดงานมหกรรม "เกษตรปลอดภัย นําไทย สู่ความยั่งยืน" แล้ว ในเดือนเมษายนนี้ กระทรวงเกษตรและสหกรณ์ ยังได้จัดกิจกรรม “สัปดาห์แห่งการเข้มงวดกวดขันอาหารไม่ปลอดภัย” อีกด้วย เพื่อให้ประชาชนมั่นใจว่าจะได้บริโภคอาหารที่ปลอดภัยในช่วงเทศกาลสงกรานต์อีกด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai